ועדת העלייה, הקליטה והתפוצות, כנסת 23, פרוטוקול מספר 81, 2020-11-09 13:00

דוד ביטן: אני פותח את הישיבה, הנושא הוא אובדנות בקרב עולים חדשים בתקופת הקורונה.

דוד ביטן: הוועדה קיימה דיון מהיר בנושא ב-30 ביוני 2020, ביוזמתם של חברי הכנסת אנדרי קוז'ינוב ואלכס קושניר, המסקנות הונחו על שולחן הכנסת ב-6 ביולי 2020.

דוד ביטן: המכתבים נשלחו לשרי האוצר והבריאות אך תשובות ענייניות טרם התקבלו.

דוד ביטן: בדיון הקודם דובר על מגמת ירידה בהתאבדויות במיוחד בגילאים הצעירים, בזכות המשך תוכנית המניעה בכלל ותוכניות הצעירים בפרט.

דוד ביטן: יחד עם זאת קיימת עלייה בהתאבדויות קשישים מעל גיל 75.

דוד ביטן: יש נתון לנושא הזה?

שלומית אבינח: קוז'ינוב אמר את זה בדיון הקודם.

דוד ביטן: אתה אמרת את זה?

אנדרי קוז'ינוב: של מה?

דוד ביטן: לא הבנתי, מי אמר את זה?

שלומית אבינח: אנדרי קוז'ינוב אמר את זה בדיון הקודם.

דוד ביטן: אבל יש איזה מחקר, מישהו בדק את זה?

דוד ביטן: שמעל גיל 75 יש עלייה?

אנדרי קוז'ינוב: ראינו את זה בנתונים שפורסמו.

דוד ביטן: זה היה בנתונים?

דוד ביטן: אני פשוט לא זוכר.

אנדרי קוז'ינוב: ראינו את הנתונים האלה - - -

דוד ביטן: כל משתתפי הדיון הקודם הסכימו כי חייבת להיות הנגשה לשונית ותרבותית לאוכלוסייה במצוקה בכלל ולעולים החדשים בפרט.

דוד ביטן: כמו כן, חייב להינתן מענה בתחום בריאות הנפש בשפת העולים.

דוד ביטן: מוצע כי משרד הבריאות ינגיש את שירותי בריאות הנפש לשפות שונות, שכן העולים לא מודעים לאפשרות לפנות למשרד הבריאות בתחום או בבקשה לטיפול ולסיוע בטיפול.

דוד ביטן: עוד הוצע להעמיד מתנדבים ועובדים בתחנות לבריאות הנפש שיהיו דוברי צרפתית, רוסית ואמהרית שידעו לתת מענה במצבי חירום.

דוד ביטן: רועי קאהן, רפארנט בריאות באגף התקציבים ציין בדיון הקודם כי התוכנית הלאומית למניעת אובדנות תוקצבה במלואה בכ-19 מיליון ש"ח מדי שנה.

דוד ביטן: בדיון התבקש משרד האוצר להתנות הבאת תקציב למשרד הבריאות בכך שיקצה סכום לסיוע לטיפול בעולים חדשים ולמתן מענה ועזרה נפשית בשפות העולים.

דוד ביטן: לצערי הרב, הם עשו פלסתר מהדבר הזה.

דוד ביטן: העבירו תקציב למשרד הבריאות בלי להתנות אותו.

דוד ביטן: בעצם אין תקציב לעניין הזה.

דוד ביטן: משרד הבריאות קיבל, אבל הוא לא דאג לתת אותו.

דוד ביטן: אני לא יודע מה קרה פה.

דוד ביטן: אני מבקש ממשרד האוצר שייקח את התקציב הזה בחזרה.

דוד ביטן: סוכם שזה יהיה תקציב ייעודי.

דוד ביטן: לא ייעודי?

דוד ביטן: קחו אותו בחזרה בבקשה, זה הכול, שמשרד הבריאות ישלים את התקציב ממקורותיו.

דוד ביטן: לקראת הדיון הנוכחי, העדכון שהתקבל בעמותת ער"ן כי למרות בקשתם המפורשת להגדלת תמיכת הממשלה בפעילות העמותה בגלל המצוקה בתקופת הקורונה – השנה התמיכה מצד משרד הבריאות ירדה באופן משמעותי יחסית לשנים קודמות.

דוד ביטן: בפנייתו לוועדה מציין מנכ"ל ערן, דוד קורן, כי התמיכה הרגילה לער"ן של משרד הבריאות תהיה 1.3 מיליון ש"ח.

דוד ביטן: בעוד שלפני ארבע שנים הסכום היה 2.7 מיליון ש"ח.

דוד ביטן: או שקמו עמותות נוספות שעושות את העבודה יותר טוב מכם או שאני לא יודע מה.

דוד ביטן: היקפי הפעילות בתחום בריאות הנפש גדלו ללא היכר בתקופת הקורונה.

דוד ביטן: בבקשה המקורית של העמותה הייתה תקציב של 6 מיליון ש"ח.

דוד ביטן: תקציב שיכנס לבסיס התקציב.

דוד ביטן: מנתוני ער"ן, מתחילת הקורונה – מרץ 2020, התקבלו במוקדי ער"ן 241,135 פניות מצוקה.

דוד ביטן: בתוכם: למעלה מ-5,100 פניות בעלות תוכן אובדני.

דוד ביטן: בכל יום יש שלוש או ארבע אירועים של הצלת חיים.

דוד ביטן: התפלגות הנתונים מתקופת הקורונה: 60% נשים, 40% גברים; נוער וחיילים 19%; צעירים 21%; בוגרים 38%; קשישים 22%.

דוד ביטן: בפניות בתחום: מצוקה נפשית חריפה 15%; חרדה או משבר 59%, בדידות – 26%.

דוד ביטן: אני לא אקרא את כל הפילוח.

דוד ביטן: בעקבות משבר הקורונה נפתח בער"ן קו מיוחד למצוקת הקורונה בתאריך 24 ביולי.

דוד ביטן: הקו פעיל להתמודדות במצוקה ונותן מענה לכ-1,000 פניות מצוקה בכל יום.

דוד ביטן: בארגון העולים Keep Olim שמסייע לעולים בנושא אובדנות התקבלו הנתונים הבאים: בארבע השנים האחרונות התקבלו 260 פניות, 70 מהם בשנה החולפת.

דוד ביטן: הארגון עזר להם למצוא טיפול ואפילו אשפוז.

דוד ביטן: קיים מחסור במטפלים בשפות שונות דרך קופות החולים והתורים ארוכים.

דוד ביטן: מה שער"ן אמרו פעם שעברה הוא שהם לא יכולים למצוא מתנדבים בשפות השונות כמו שהם יכולים למצוא בשפה העברית.

דוד ביטן: לכן הם זקוקים לתקציב.

דוד ביטן: מה עשה משרד הבריאות?

דוד ביטן: לקח את זה לדברים אחרים.

דוד ביטן: אני לא יודע מה הוא עשה עם זה.

דוד ביטן: נתן את זה למי שלא צריך לקבל.

דוד ביטן: זה דבר שלא יעלה על הדעת.

דוד ביטן: הדיון הוא בקשה להמשך הדיון בעניין הזה שהתקבלה על ידי אלכס קושניר.

דוד ביטן: בלי קשר, גם אני רציתי להעלות בגלל הבעיות שער"ן העלו לנו במסגרת התקציב שלהם.

דוד ביטן: בבקשה אלכס.

אלכס קושניר: אדוני היושב-ראש, קודם כול תודה רבה על קיום הדיון הזה.

אלכס קושניר: אני מתנצל מראש, למרות שזה דיון שאני יזמתי, יש עוד דיון שאני הולך אליו.

אלכס קושניר: אז אצטרך לעזוב בקרוב.

דוד ביטן: אין שום בעיה, אני יודע.

אלכס קושניר: אני חייב להגיד שאני מרגיש בדזה' וו.

אלכס קושניר: התחלתי לטפל בסוגיה של התאבדויות בקרב עולים חדשים עוד שהייתי מנכ"ל משרד הקליטה.

אלכס קושניר: נפגשנו אז עם דוד בפעם הראשונה, וישבנו ודיברנו וראינו שבעצם משרד הבריאות לא מוכן להקצות שום דבר ייעודי או לצבוע את הכסף כדי לטפל בעולים.

אלכס קושניר: ברור לי לחלוטין שזה מאוד מאוד קשה לגייס מתנדבים דוברי שפות, כאלה שגם יעברו קורס וגם יתחייבו.

אלכס קושניר: אבל מאז השתנו כמה דברים.

אלכס קושניר: קמו פה ארגונים חברתיים נוספים שכבר עושים את זה ולא מחכים למדינה.

אלכס קושניר: הזכרת את Keep Olim, זו אחת הדוגמאות.

אלכס קושניר: שמעתי את שרת הקליטה אומרת דבר חשוב מאוד, שהיא מוכנה להקצות סכום של 2.5 מיליון שקלים לטובת הקמת מוקד שיטפל בהתאבדויות בקרב העולים החדשים בשפות.

אלכס קושניר: מה שאני קורא לה לעשות - -

דוד ביטן: אבל היא צריכה מוקד מקצועי.

דוד ביטן: לא רק לדבר בשפה.

אלכס קושניר: - - הוא לכנס שולחן עגול עם כל העמותות וחלקן הגדול מפורט כאן ברשימת המזומנים ששלומית הזמינה כי היא מכירה ויודעת את הנושא – פשוט לעשות שולחן עגול.

אלכס קושניר: אם היא כבר הקצתה את הכסף – אפשר לעשות את זה על בסיס אותם עמותות שהיום פועלות ויודעות לעשות את העבודה.

דוד ביטן: נכון.

דוד ביטן: לא יודע, יכול להיות שהיא רוצה את זה דרך המשרד.

דוד ביטן: אבל בגדול – אדבר איתה על זה, שתעשה ישיבת עבודה עם כל העמותות כדי לראות איך היא הולכת לממש את התקציב הזה באופן הטוב ביותר.

אלכס קושניר: אני לא צריך להסביר לך שמבחן תמיכה כזה אפשר להוציא תוך זמן מאוד מאוד קצר – בגלל שיש מבחן תמיכה דומה של משרד הבריאות.

דוד ביטן: מקובל עלי.

דוד ביטן: בוא נגיד שהיא פתרה חלק מהבעיה בדיון שהיא עשתה.

דוד ביטן: כל הכבוד לה.

אלכס קושניר: אני מברך אותה על כך שהיא מצאה תקציב מתוך המשרד בשביל לבצע את המהלך הזה.

אלכס קושניר: אני רק רוצה שזה באמת סוף סוף יבוא לסיומו ויקום מוקד.

אלכס קושניר: עוד דבר אחד חשוב מאוד לומר: מספר טלפון – זה לא מספיק.

אלכס קושניר: רוב הפניות של העולים בדרך כלל מגיעות מתוך הרשתות החברתיות.

אלכס קושניר: כשפונים לכל מיני עמותות וארגונים ומחפשים סיוע.

אלכס קושניר: לכן מספר כוכבית זה לא מספיק, לא תמיד נגיש, לא תמיד אנשים יודעים.

אלכס קושניר: לאנשים יש סמארטפון ביד והרבה פעמים בפייסבוק אנשים כותבים את המצוקות שלהם וגם שואלים את החברים שלהם.

אלכס קושניר: לכן כשיקימו את המוקד, ואני מאוד מקווה שיקימו, גם לנושא הזה צריך לתת את הדעת.

אלכס קושניר: ושוב פעם, יש פה - - -

דוד ביטן: אוקיי.

דוד ביטן: הבנתי.

דוד ביטן: אדבר איתם.

דוד ביטן: שלומית, תנסי לארגן ישיבת עבודה בעניין הזה שנשב עם העמותות שמתעסקות בזה.

אלכס קושניר: אני מאוד מקווה - - -

דוד קורן: אני יכול לעדכן בעניין הזה.

אלכס קושניר: שנייה, תנו לי רק לסיים את המשפט.

אלכס קושניר: דוד, אני מקווה מאוד שהישיבה הזו היא הישיבה האחרונה שתטפל בנושא הזה ופעם הבאה אנחנו פשוט נברך על המוגמר.

דוד ביטן: אחרונה זה אף פעם לא.

אלכס קושניר: שסוף סוף המדינה תיתן טיפול ראוי לעולים שנמצאים על סף התאבדות.

דוד ביטן: יש התקדמות בנושא של התקציב הזה?

דוד קורן: אתייחס גם למה שאלכס העלה.

דוד קורן: ישבתי עם השרה פנינה תמנו שאטה בעניין הזה.

דוד קורן: הצטרפה לפגישה שרה כהן, שכרגע הוזכרה פה.

דוד קורן: נבחר מתווה, משרד הקליטה רוצה לעשות את זה איתנו, הוא לא יכול להתקשר מסיבות בירוקרטיות.

דוד קורן: ההתקשרות אמורה להיות עם הקואליציה הישראלית לטראומה, שאנחנו נבצע עבורם - - -

שלומית אבינח: בואו ניתן לשרה כהן שתציג את עמדת משרד הקליטה.

דוד קורן: בסדר.

שרה כהן: אני נמצאת כאן בדיון ואשמח להתייחס לזה.

שלומית אבינח: רגע, אנדרי עוד לא דיבר.

אנדרי קוז'ינוב: אני בסדר.

אנדרי קוז'ינוב: לא כרגע.

דוד ביטן: אנדרי ידבר בסוף.

דוד ביטן: יסכם את הדיון.

דוד ביטן: כן, בבקשה.

דוד ביטן: איך אתם מתכוונים לנצל את התקציב הייעודי הזה?

שרה כהן: דוד קורן התייחס לאותו מפגש שהיה אצל השרה, שבעקבותיו הצעתי בתוך המשרד מתווה שאמור להתייחס למתן מענה לעולים בחמש שפות: אנגלית, צרפתית, רוסית, ספרדית ואמהרית.

שרה כהן: הכיוון שמסתמן הוא התקשרות עם הקואליציה הישראלית לטראומה או כוונת התקשרות איתם.

שרה כהן: זה בעצם הגוף הרחב ביותר היום שתחת כנפיו מתרכזות מרבית העמותות שפועלות בישראל ועוסקות בתחומים של התערבות במצבי טראומה.

שרה כהן: זה גוף שמפעיל למשרד הבריאות את מרכזי החוסן בעוטף.

שרה כהן: את המתווה כבר פרסמנו באתר מנו"ף של משרד האוצר.

שרה כהן: זה מצוי כרגע בהמתנה להשגות.

שרה כהן: הפרסום היה ב-1 בנובמבר, והוא פתוח להשגות.

שרה כהן: הכוונה שלנו היא להתקשר עם הקואליציה לטראומה כספק יחיד, והוא פתוח להשגות עד 18 בנובמבר.

שרה כהן: הסכום התקציבי שבכוונתנו להקצות הוא משהו כמו 2.2 מיליון ש"ח.

שרה כהן: והוא בנוי כשם שגם התייחס לזה חבר הכנסת קושניר, לא על מתנדבים אלא על אנשי מקצוע דוברי שפה.

שרה כהן: ראינו שיש קושי בכל מה שקשור להפעלה רציפה של מתנדבים.

שרה כהן: ואם רוצים לייצר מהלך שהמשמעות שלו היא כמה שיותר מקצועית ועם יכולת לענות לעולים ויחסית הכי זמין ומהיר ותהליכי ההכשרה של אנשי מקצוע הם מהירים יותר.

שרה כהן: זה בעצם איפה שזה נמצא.

שרה כהן: אני תקווה שנצליח לעשות את זה הכי מהר.

שרה כהן: נתנו מהלך בזק.

שרה כהן: העניין הוא שזה צריך להיכנס כרגע לתהליכים משפטיים.

שרה כהן: ושם אנחנו נמצאים כרגע.

דוד ביטן: אוקיי.

דוד ביטן: תודה.

דוד ביטן: תתקדמו בעניין הזה, זה מהלך שפותר חלק מהבעיה.

שרה כהן: אני חושבת שהערך המוסף המרכזי כאן זה לייצר כתובת שתאפשר לאנשים על טווח מאוד גדול של מצוקות וקשיים, ובאופן כללי כדי לתת תמיכה שהיא תמיכה נפשית-רגשית.

שרה כהן: זה לא טיפול, הכוונה היא לתת סיוע ותמיכה ובעת הצורך ולמי שזקוק להפנות לגורמי טיפול.

שרה כהן: לנסות ככול שניתן שכל המהלך יהיה מתואם.

שרה כהן: גם מבחינתנו זהו מהלך ראשון מהסוג הזה.

שרה כהן: אני באמת מקווה שנצליח לקדם אותו.

דוד ביטן: תודה רבה.

דוד ביטן: אפשר להעלות את ליאמי לורנס בבקשה?

ליאמי לורנס: שלום.

ליאמי לורנס: שלום לכולם, תודה שהזמנת אותי.

ליאמי לורנס: אני יכול לדבר באנגלית, זה בסדר לכולם?

דוד ביטן: כן.

דוד ביטן: אין בעיה.

ליאמי לורנס: (אומר דברים בשפה האנגלית, להלן התרגום החופשי) שלום, אני מנכ"ל Keep Olim אנחנו עמותה ללא כוונת רווח.

ליאמי לורנס: אנחנו פועלים למען עולים בארץ, למען כל העולים מ-100 מדינות שונות.

ליאמי לורנס: אנחנו מספקים תוכניות, שירותים, ייעוץ משפטי ותמיכה לכל עולה, לא משנה מאיזו מדינה הגיע, לא משנה אם אתה חרדי, יהודי למחצה או לא יהודי.

ליאמי לורנס: אנחנו מטפלים בכולם.

ליאמי לורנס: יש לנו יועצים לבריאות הנפש ב-15 שפות.

ליאמי לורנס: סיפקנו עזרה ל-270 אנשים במשבר מידי, עולים נואשים, שפנו אלינו.

ליאמי לורנס: אם באמצעות דף הפייסבוק שלנו, הוואטס-אפ שלי, הפייסבוק שלי, המסנג'ר שלי, הודעות לאתר שלנו.

ליאמי לורנס: נתנו עזרה ל-270 אנשים.

ליאמי לורנס: שלושת האחרונים היו במהלך ארבעת הימים האחרונים.

ליאמי לורנס: היה לנו עולה אובדני מהונגריה בן 21.

ליאמי לורנס: היה לנו עולה אובדני מרוסיה שאנחנו מטפלים בו כבר חודשיים.

ליאמי לורנס: מספקים לו טיפול, אוכל, מחסה, הכול מכיסנו הפרטי.

ליאמי לורנס: הטלפון לא מספיק לצלצל.

ליאמי לורנס: אנחנו מספקים ייעוץ חינם, אחד על אחד, ליותר מ-50 חיילים בודדים כעת בעשר שפות שונות בזמן הזה, עכשיו, הם מקבלים שעה חינם מהמתנדבים שלנו.

ליאמי לורנס: יש לנו 86 עולים שמקבלים ייעוץ חינם, מדי שבוע, שעת ייעוץ, בארגון Keep Olim.

ליאמי לורנס: יש לנו שני מנהלים מדהימים, אחת מהם היא סוזאן כהן, היא כאן בזום.

ליאמי לורנס: היא מדהימה, ומה שהיא עושה איתנו זאת עבודת קודש, והיא עושה חסד.

ליאמי לורנס: ממש עבודה יפה.

ליאמי לורנס: אנשים פונים אלינו בכל השעות.

ליאמי לורנס: אנשים התקשרו אלי ביום כיפור.

ליאמי לורנס: היה לנו אדם אובדני ביום כיפור.

ליאמי לורנס: לפני שבועיים היה לנו אדם אובדני בירושלים.

ליאמי לורנס: עובר אורח ברחוב בשבת בשעה שבע התקשר אלי לומר לי שעולה רוצה לדבר איתי, עולה שנשבר ברחוב.

ליאמי לורנס: לקחנו אותו לבית החולים, שכנענו אותו ללכת לבית החולים עם החובשים.

ליאמי לורנס: פתחנו עכשיו קבוצות תמיכה בזום, יש לנו 30 קבוצות תמיכה בחמש שפות שונות בזום.

ליאמי לורנס: הקבוצות בחינם לכל העולים.

ליאמי לורנס: אנחנו כאן לכל העולים.

ליאמי לורנס: מה אנחנו צריכים?

ליאמי לורנס: כסף ועכשיו.

ליאמי לורנס: למה העולים לא מתקשרים לער"ן?

ליאמי לורנס: אני אוהב את דוד קורן, דוד קורן הוא בחור מדהים.

ליאמי לורנס: הוא גיבור עבורי.

ליאמי לורנס: אבל "כפרה עליו" יש לו שירותים רק בערבית ועברית.

ליאמי לורנס: העולים לא מדברים בשפות האלה.

ליאמי לורנס: עם כל הכבוד, לחבר הכנסת דוד ביטן, אני לא מבין שום דבר ממה שהוא אמר בהתחלה.

ליאמי לורנס: למה?

ליאמי לורנס: אני הייתי באולפן ארבע פעמים.

ליאמי לורנס: זאת הבעיה, אם עולים לא מבינים עברית אחרי אולפן, איך נקבל עזרה נפשית?

ליאמי לורנס: אתה רשאי ל-15 פגישות בכללית או מכבי.

ליאמי לורנס: 15 פגישות.

ליאמי לורנס: אבל שיהיה לך בהצלחה בלמצוא מישהו שמדבר אנגלית, רוסית, ספרדית, פורטוגזית – כי זה לא קיים.

ליאמי לורנס: אתה מחכה חודשים.

ליאמי לורנס: העולים כל כך נואשים, יש אנשים שבוכים לנו על הכתפיים.

ליאמי לורנס: סוזאן כאן בזום מנידה בראשה.

ליאמי לורנס: כל הזמן יש לנו עולים שמתמוטטים לנו בטלפון.

ליאמי לורנס: למה?

ליאמי לורנס: כי אין סיוע.

ליאמי לורנס: כדי לגייס כסף מהממשלה, אנחנו מקבלים בחזרה את אישור הניהול התקין, נקווה בעזרת השם בשבוע הבא.

ליאמי לורנס: חבר'ה – אנחנו עושים את עבודתה של הממשלה.

ליאמי לורנס: איך אתם מביאים עשרות אלפי עולים, אחרי 70 שנה, ולא לדעת שהם יצטרכו טיפול בשביל להצליח?

ליאמי לורנס: צריכים טיפול בשביל להצליח.

שלומית אבינח: תודה לך.

ליאמי לורנס: בבקשה.

דוד ביטן: הוא פשוט לא הבין את העניין.

דוד ביטן: הנושא שהוא מדבר עליו כן נפתר בתקציב של שרת הקליטה.

דוד ביטן: אתה רוצה להגיד משהו?

דוד קורן: כן.

דוד קורן: שני דברים: קודם כל המתווה ששרה הציגה הוא בהחלט מתווה שיש לו סיכוי טוב להצליח.

דוד קורן: בהנחה שיעבור את כל התהליך - - -.

דוד קורן: אנחנו יודעים טוב מאוד איך להפעיל את השירות הזה, אין שום ספק, השירות מוכר לנו.

דוד קורן: יוכלו להגיע אליו דרך הקו של ער"ן וגם דרך הקו המיוחד שנקים עבורו לכל חמשת השפות.

דוד קורן: כל מי שיגיע לקו בשעות שהשירות לא קיים – כי השירות יהיה רק חמש שעות ביום, זה התקצוב שיש לשם – יוכל לקבל שתי אופציות כאשר אין שירות, כי רוב היום לא יהיה.

דוד ביטן: מה קורה כאשר אין שירות?

דוד קורן: יהיו רק חמש שעות.

דוד קורן: זה התקצוב שקיים.

שלומית אבינח: מתי?

שלומית אבינח: - - - בלילה?

שלומית אבינח: בערב?

דוד קורן: אני חושב שהגיוני שעות הערב, שעות אחר הצוהריים-ערב.

דוד קורן: אבל כן תהיה את האופציה האחת אחרי שהוא ישמע שכרגע אין את שירות – הוא יוכל או לעבור למישהו שכן דובר עברית ולהמשיך את השיחה, או להשאיר את הפרטים שלו ואנחנו נחזור אליו למחרת.

דוד ביטן: תחזרו אליו למחרת.

דוד קורן: בדיוק.

דוד קורן: אלה שתי האפשרויות.

דוד קורן: יש פה בהחלט פתרון.

דוד ביטן: אני חושב שבזכות שרת הקליטה, הנושא הזה של עולים ושפות, ברגע שיעברו את כל המסלול המשפטי זה ייפתר.

דוד ביטן: חבל מאוד שמשרד האוצר והבריאות לא טיפלו בו למרות ההבטחות שלהם.

שלומית אבינח: למה משרד הבריאות והאוצר לא טיפלו?

שלומית אבינח: חשוב לי שמשרד הבריאות והאוצר ידברו פה.

דוד ביטן: תכף תעבירו אותי למשרד האוצר.

דוד קורן: עוד משהו, חבר הכנסת דוד ביטן, דיברת על התקציב שלנו.

דוד קורן: אני רוצה להבהיר: ה-1.3 זה מה שתוקצבנו השנה בתקציב הרגיל.

דוד קורן: משרד הבריאות הקציב סכום נוסף רק לנושא של הקורונה.

דוד ביטן: כמה?

דוד קורן: הוא חילק את זה ואני עוד לא יודע את הסכום.

דוד קורן: אני מוטרד, ושיתפתי אותך בזה בפעמים הקודמות, אני מוטרד שה-1.3 יהיה התקדים להמשך גם לשנה הבאה ואחרי זה, כאשר לנו ברור שהקורונה תישאר פה גם הרבה אחרי שהחיסון יהיה.

דוד ביטן: אז הם יתנו עוד פעם תקציב מיוחד.

דוד קורן: בדיוק.

דוד ביטן: אתה יודע מה התקציב המיוחד שהם שמו על הקורונה?

אנדרי קוז'ינוב: תלוי באיזה פעם.

דוד קורן: אני ביקשתי שיכול להיות שנזדקק ל-6 מיליון.

דוד קורן: אתה זוכר שציינתי את זה בפניך?

דוד קורן: משרד הבריאות אמר לי שהוא מקווה שהסכום הזה יגיע לזה.

דוד קורן: אבל הם לא יודעים את גובה הסכום הזה וגם אני לא יודע אותו.

דוד ביטן: בוא נראה.

אנדרי קוז'ינוב: דוד, הסיפור הוא לא רק הקמת הקו לכשעצמו עם המתנדבים בצד השני.

אנדרי קוז'ינוב: הסיפור הוא עד כמה מכירים ויש מודעות שהקו הזה קיים.

דוד ביטן: טוב, זה פרסום.

אנדרי קוז'ינוב: כן, אבל זה גם חלק תקציבי.

אנדרי קוז'ינוב: הפרסום ו - - -

דוד ביטן: לא, זה גם חלק מהתקציב.

דוד ביטן: ה-2.5 מיליון.

אנדרי קוז'ינוב: נכון.

אנדרי קוז'ינוב: זה בדיוק הסיפור, זה חלק מהתקציב.

אנדרי קוז'ינוב: כל הסיפור הזה של לפרסם את הזה ולהנגיש את זה.

דוד ביטן: שלומית, תעשי ישיבת מעקב בעוד חודש לראות מה קורה עם משרד הקליטה והתקציב של משרד הקליטה.

דוד ביטן: וגם עם התקציב של הקורונה.

דוד קורן: התקציב לא כולל.

אנדרי קוז'ינוב: הוא לא כולל?

אנדרי קוז'ינוב: עכשיו מסת

אנדרי קוז'ינוב: בר שהפרסום הוא לא חלק מזה שזה תקציב אורגני רק לכך.

דוד ביטן: יצטרכו לתת חלק, עזוב, היא לא תוסיף עוד חצי מיליון - - - 2.5 מיליון זה מה שיש לה.

אנדרי קוז'ינוב: לא.

אנדרי קוז'ינוב: אולי.

אנדרי קוז'ינוב: אבל הם צריכים מראש לתכנן את מראש בצורה כזו שזה יונגש לציבור, שהציבור ידע שזה קיים.

אנדרי קוז'ינוב: כי אחרת זה - - -.

דוד ביטן: הבנתי.

דוד ביטן: מקובל.

שלומית אבינח: עכשיו רועי קאהן ממשרד האוצר.

דוד ביטן: שלום רועי.

רועי קאהן: שלום, מה נשמע?

דוד ביטן: בסדר.

דוד ביטן: הבטחתם לנו שאתם תתנו חלק מהתקציב לנושא של השפות.

דוד ביטן: לא עשיתם את זה למרות ההבטחה שלכם.

דוד ביטן: כמה תקציב קורונה נתתם להם לעניין הזה?

רועי קאהן: כמו שאמרתם וכמו שגם נאמר בדיון: בתקציב הייעודי, לא תקציב קורונה, בתקציב השוטף של משרד הבריאות, יש השנה 17 מיליון שקל לטובת תוכנית האובדנות כמו שהיה בשנים הקודמות.

רועי קאהן: ולהבנתי, לא כולו עדיין נוצל, ונשמח להפנות את זה למשרד הבריאות שיגידו איך הם מתכוונים לנצל אותו.

רועי קאהן: להבנתי הוא לא נוצל במלואו השנה עדיין.

רועי קאהן: בנוסף, תוקצבו תקציבים ייעודיים לבריאות הנפש לטובת קורונה: תוקצבו 10 מיליון שקל לטיפולים מקוונים דרך קופות החולים, תוקצבו 10 מיליון שקל לקו תמיכה לעזרה נפשית.

רועי קאהן: אלו תקציבים נוספים בנוסף ל-17 מיליון שקל לטובת תוכנית האובדנות שנמצאים מתחילת השנה בתקציב משרד הבריאות.

דוד ביטן: כמו שאני רואה משרד הבריאות גונב במרכאות את הכסף.

דוד ביטן: הוא מקבל כסף לאובדנות והנושא הזה של טיפול טלפוני הוא לא קיים אצלו כנראה.

דוד ביטן: אם הורידו לער"ן את התקציב – זה אומר שלוקחים את זה לדברים אחרים.

דוד ביטן: זה מה שהם כנראה עושים.

רועי קאהן: אני מציע לשאול את אנשי משרד הבריאות שנמצאים – איך השנה ה-17 מיליון שקל האלה צפויים להיות מחולקים.

רועי קאהן: מה כבר חולק, ולאן צפוי להיות מחולק יתרת הכסף.

רועי קאהן: אנחנו תקצבנו במלואו.

אנדרי קוז'ינוב: אבל אמרת שזה לא רק 17, זה עוד 10 מיליון שקלים למניעת אובדנות.

אנדרי קוז'ינוב: בסך הכול זה 27 מיליון שקל.

רועי קאהן: נכון.

רועי קאהן: אני חוזר שוב: 17 מיליון זה ללא קשר לתוספות חוץ תקציביות שניתנו למערכת הבריאות בגין קורונה.

רועי קאהן: זה עוד מ- Day One בתקציב ההמשכי, תוקצב בתקציב משרד הבריאות.

רועי קאהן: זה כבר כמה שנים מתוקצב, מאז החלטת הממשלה, למרות - -

אנדרי קוז'ינוב: ה-10 מיליון שקל האלה - - -

רועי קאהן: - - שאין החלטת ממשלה בתוקף ל-2020.

רועי קאהן: בתקציב ההמשכי עדיין תוקצבו 17 מיליון שקל לטובת התוכנית.

רועי קאהן: ואת זה אפשר להפנות למשרד הבריאות להבין מהם איך התקציב צפוי להיות מנוצל השנה.

רועי קאהן: בנוסף, כחלק מההיערכות לקורונה, הוקצו 10 מיליון שקל לטיפולים מקוונים ללא כל התהליך הקיים דרך קופות החולים ולקו של עזרה נפשית, בנוסף ל-17 מיליון שקלים.

אנדרי קוז'ינוב: הנה, ה-10 מיליון שקל נוספים זה לתוכנית מקוונת וסיוע נפשי בשפות.

אנדרי קוז'ינוב: אז מתוך זה תקציב תוספתי - - -

דוד ביטן: לא נתנו שקל לשפות.

אנדרי קוז'ינוב: זאת השאלה, למה?

אנדרי קוז'ינוב: אם זה תקציב תוספתי שקיים, מתוך 10 מיליון נוספים מלבד ה-17.

אנדרי קוז'ינוב: אז לכאורה יש כסף.

דוד ביטן: טוב.

דוד ביטן: משרד הבריאות?

שלומית אבינח: יעל פומרנץ?

דוד ביטן: את יכולה להסביר לי איך יכול להיות שהתקציב של העמותות שמטפלות בזה השנה ירד במקום לעלות?

יעל פומרנץ: אתה פונה אלי?

יעל פומרנץ: נמצאת איתנו כאן עוד נציגה ממשרד הבריאות, גב' מירי כהן, מלשכת המשנה למנכ"ל.

יעל פומרנץ: אשמח לשתף אותה גם בדיון.

שלומית אבינח: מי עונה על התקציב?

מירי כהן: אני מירי כהן, ואני עובדת עם פרופ' איתמר גרוטו שבנוסף לתפקידיו השונים, עומד בראש התוכנית הלאומית למניעת אובדנות במשרד הבריאות.

מירי כהן: הטענות שהועלו מקודם לגבי תקציבים שמגיעים ממשרד האוצר לטובת התוכנית ולא מגיעים ליעדם היא טענה שעלתה בשנים האחרונות, בשנה קודמת, גם השנה וכולי.

מירי כהן: אני שמחה להודיע ולבשר שהשנה יש שינוי.

מירי כהן: שר הבריאות הנכנס, חבר הכנסת יולי אדלשטין, הבין את חשיבות הנושא.

מירי כהן: הוא וצוות העוזרים שלו, יאמר לזכותם, יחסית מהר, עם כניסתם לתפקיד, הבינו את החשיבות של הנושא.

מירי כהן: בלי קשר לקורונה, אבל גם עם קשר לקורונה.

מירי כהן: תקציבים שלפני כן לא הגיעו לייעודם ולדעתי המשרד שאולי נפגע הכי הרבה בנושא זה דווקא משרד החינוך.

מירי כהן: כי הוא עושה תוכנית מניעה ותוכנית טיפולית משמעותית מאוד, בקרב הילדים למניעת אובדנות, והתקציב שלהם גם קוצץ, גם נפגע, וגם היה מוטל בספק.

מירי כהן: השנה למרות שתקציב המדינה עדיין לא עבר, כי התקציבים האלה לא ניתן להוסיף בבסיס התקציב, תבינו את הבעייתיות שבנושא.

מירי כהן: למרות זאת כבר ניתנה הנחייה על ידי השר שכבר מומשה – להקצות תקציב אפילו יותר גדול ממה שהיה בשנים קודמות: 6 מיליון למשרד החינוך, כדי לתת את מלוא השירות שצריך להינתן ומשרד החינוך עושה את זה.

מירי כהן: ואכן זה דבר שהכעיס את כולם, את הכנסת, את משרד האוצר, וגם את מי שמעורב אצלנו בנושא של מניעת אובדנות בתוכנית הזו.

מירי כהן: אכן הכסף השנה מנותב למקומות שצריך להיות.

מירי כהן: אז יש כאן בהחלט נקודת מפנה יחסית לשנים הקודמות ואנחנו רוצים להבטיח גם בשנים הבאות את המשך הדבר הזה.

מירי כהן: והכעס שיושב-ראש הוועדה ביטא, ואחרים גם ביטאו, אכן היה מוצדק לטעמנו ואכן הגיע לתיקונו.

דוד ביטן: טוב לשמוע, דיברתי עם השר - - -

מירי כהן: לכן התקציב ניתן גם למשרד החינוך, גם לספק שמפעיל את השירות, גם לקווים החמים שכפי שנאמר מקודם והתייחסו אליהם – אכן בבסיס התקציב יש סכום מסוים.

מירי כהן: מי שדיבר לגבי ער"ן, תבינו, זה רק חלק מהתקציב כי יש עוד עמותות, יש עוד גורמים שמפעילים את הקווים האלה ולכן זה לא מלוא התקציב.

אנדרי קוז'ינוב: אז אם אפשר - - -

מירי כהן: המשרד נתן השנה תוספת של 9.5 מיליון שקל לטובת הקווים החמים בגלל הצרכים שעולים, בגלל מצוקת הקורונה.

מירי כהן: ברור שגם לקורונה יש השפעות נפשיות, ולכן תגברנו את השירות הזה בצורה מאוד מאוד משמעותית.

מירי כהן: לתקציב הזה פורסם מבחן התמיכה - - - לא יודעים את הסכום, נאמר לפני כן, כי זה כמובן תוצאתי, בהתאם לשירות שיינתן.

מירי כהן: כך בונים את מבחן התמיכה בהינתן התקציב.

מירי כהן: אבל ההנחה שלנו שהם יקבלו את החלק הארי מהתקציב הזה - -

אנדרי קוז'ינוב: זאת אומרת שזה עוד לא קיים.

דוד ביטן: זה בתהליך.

מירי כהן: - - בהסתמך על ההיכרות שלנו אותם.

מירי כהן: אבל מבחן התמיכה יתפרסם לפי כל כללי מבחני התמיכה של האוצר וכולי.

מירי כהן: הוא כבר פורסם.

מירי כהן: לכן מבחינתנו כאן יש נקודה משמעותית מאוד בתגבור שהמשרד נותן, גם לנושא האובדנות בכלל וגם לנושא הזה.

מירי כהן: אנחנו עושים דברים משמעותיים מאוד מעבר לפעילות הנוספות, אגב, לא אמרנו בדיון הקודם בנושא החיילים העולים הבודדים: גם השנה בתקציב שעדיין לא ניתן לנו, הגשנו בקשה שנמצאת לפתחו של חשב המשרד, לתת תקציב בסך 300 אלף שקל לכנפיים שמטפלת בחיילים עולים משוחררים.

מירי כהן: מתוך ההבנה של הקושי של אוכלוסיית העולים החיילים, כי אם בצבא הם היו עטופים, הם יוצאים לאזרחות – גם בגלל הקורונה, אבל לא רק – וראינו את הממצאים שהוצגו בדיון הקודם לגבי המצוקות שלהם.

מירי כהן: ואנחנו רוצים לעזור להם להתאקלם בחברה האזרחית אחרי שהם יוצאים מהצבא, שיחסית שם הם יותר עטופים.

אנדרי קוז'ינוב: אפשר להשחיל שאלה?

דוד ביטן: בזום אנחנו לא יכולים להיכנס לך לדברים.

מירי כהן: אחר כך ברשותכם נציג את הנתונים.

מירי כהן: יש לנו מצגת גם לגבי הנתונים של האובדנות וגם לגבי הפעילות שאנחנו עושים, פעילות ענפה מאוד עם משרד העלייה והקליטה בהכשרות ובדברים נוספים.

מירי כהן: אבל אני חייבת לברך את משרד הקליטה ואת שרת העלייה והקליטה על מה שהם עשו.

מירי כהן: בהחלט תוכנית – כל הכבוד.

אנדרי קוז'ינוב: אם הבנתי אותך נכון, מלבד הבסיס של 2.2 מיליון שקל, יש עוד 9 מיליון שקלים שנכנסו אליכם לטובת הנושא הזה.

מירי כהן: 9.5 מיליון שקל, כן, שהשנה ניתנו לטובת תגבור הקווים החמים.

מירי כהן: הרבה יותר ממה שיש בבסיס.

מירי כהן: כן.

מירי כהן: - - - לכל העמותות, כלומר, לפי מבחני התמיכה שיפורסמו.

דוד ביטן: - - -

אנדרי קוז'ינוב: אבל דיברת גם על 9 מיליון שקלים נוספים שפורסמו לגביהם מבחני תמיכות.

אנדרי קוז'ינוב: כרגע לא ברור מתי זה יכנס לתוקף.

אנדרי קוז'ינוב: כלומר, מתי זה יוקם בפועל.

מירי כהן: המבחנים פורסמו.

מירי כהן: דרך אגב הם כבר מפעילים את השירות, חלק מהסכום התפרסם כבר בתחילת הקורונה, חלק מהכסף ניתן.

מירי כהן: אני לא רוצה להיכנס לפרטים כמה כסף בדיוק הם קיבלו.

מירי כהן: המבחן פורסם והתקציב הוקצה לטובת הנושא.

מירי כהן: ומשרד הבריאות מחויב לנושא, אין בכלל שאלה.

שלומית אבינח: אז דוד קורן יקבל עוד?

דוד ביטן: כן.

דוד ביטן: ברור שהוא יקבל עוד.

דוד קורן: מירי, מה שלא מדויק במה שאת אומרת.

דוד קורן: זה דוד, נראה לי שנפגשנו הבוקר.

מירי כהן: לא הייתי.

מירי כהן: אבל אני יודעת שהיית במשרד, אנשי התקציבים אמרו לי.

דוד קורן: לנו נאמר בפירוש שיש קיצוץ בתקציב התמיכה הרגיל שמיועד לנו מתוך זה 1.3 מיליון.

דוד קורן: כאשר הגידול אצלנו אינו דומה לגידול באף אחד מהארגונים האחרים שאת כרגע תיארת.

דוד קורן: כך שיש פה קיצוץ.

דוד קורן: אני לא מדבר על הקורונה, אני יודע שזה סכום נוסף שאנחנו לא יודעים אותו.

מירי כהן: אני יודעת.

מירי כהן: אתייחס לזה כי גם אני שאלתי את השאלה ואני יכולה למסור את התשובה של אנשי התקציבים שלנו.

מירי כהן: שוב, אני רוצה להכניס את זה לפרופורציה: כל התקציב, הבסיס, הוא 3.6 מיליון לכל העמותות, לא רק לער"ן, והתקציב התוספתי הוא 9.5 מיליון שבו לא היה קיצוץ.

מירי כהן: מה שנאמר לי שבגלל שאין תקציב מדינה אז הנחיית החשב הכללי, לא של משרד הבריאות, היא שתקציב העמותות יקוצץ ב-30%.

מירי כהן: ולכן נפגע לך כאן סכום – אני לא יודע כמה זה מתבטא אצלך מתוך כמה, כי אתה לא מקבל את כל הסכום אלא גם עוד עמותות אחרות.

מירי כהן: אלה ההנחיות של החשב הכללי, זה לא קיצוץ שמשרד הבריאות רצה לעשות.

דוד קורן: אבל תציעו איזה קיצוץ.

מירי כהן: ושוב, למזלנו במרכאות או לא – תקציב הקורונה לא קוצץ, או אל נפגע, ולכן 9.5 מיליון השקלים האלה שהם תוספתיים, הם לא אמורים להיפגע, למזלנו הגדול.

אנדרי קוז'ינוב: רגע מירי, עוד שאלה.

אנדרי קוז'ינוב: משרד האוצר אומר שהיו 17 מיליון שקלים ואת אומרת 3.3 שהוקצו לנושא האובדנות.

אנדרי קוז'ינוב: איפה הדלתא, איפה הפער?

מירי כהן: לא, לא, זה לטובת התוכנית הלאומית.

מירי כהן: הזכרתי את זה מקודם, יש תקציב של 6 מיליון שהוקצו לטובת משרד החינוך, שזה היה משהו שהכעיס מאוד גורמים שונים, גם את משרד החינוך אבל לא רק אותם.

מירי כהן: התקציב הזה הוקצה וזה מתווסף לנושא הזה.

מירי כהן: מעבר לזה, כל התוכנית עצמה, התוכנית הלאומית למניעת אובדנות, יש לה הרבה רבדים והרבה נושאים.

מירי כהן: התוכנית מופעלת באמצעות ספק: חברת עמל שמפעילה את זה בהתקשרות עם משרד הבריאות.

מירי כהן: וחלק משמעותי מהתקציב הזה, 5 מיליון בערך, מוקצה לטובת הפעלת התוכנית.

מירי כהן: אגב, זה גם ניתן להכשרות שאנחנו עושים במשרד העלייה והקליטה, בסוכנות, לאנשי מקצוע בנושאים שונים.

מירי כהן: זה הטיפול השוטף של התוכנית, הליבה של התוכנית.

דוד ביטן: אני רוצה להבין: שנה שעברה משרד החינוך קיבל?

דוד ביטן: כמה כסף הוא קיבל?

מירי כהן: הוא לא קיבל את מלוא הסכום.

מירי כהן: אם אני לא טועה, הוא קיבל 3 מיליון.

דוד ביטן: אז למה נתתם 6 מיליון?

דוד ביטן: רגע, רגע, לאט.

דוד ביטן: למה נתתם 6 מיליון למשרד החינוך וקיצצתם בנושא הזה?

דוד ביטן: למה עשיתם את זה?

דוד ביטן: זה נשמע לכם הגיוני?

דוד ביטן: להעביר 6 מיליון למשרד החינוך שמשרד החינוך התקציב שלו זה עשרות מילארדים?

מירי כהן: אנחנו נאבקנו, רצינו את זה.

מירי כהן: לא, אתה מפנה את השאלה לגורם הלא נכון.

מירי כהן: אנחנו זעקנו, גם אנחנו חשבנו שצריך לתת את מלוא התקציב, גם שנה שעברה אמרנו את זה.

מירי כהן: מי שנמצא כאן הוא לא הדרג שמקבל החלטות, וזה לא היה בשליטה שלנו.

דוד ביטן: אז מי קבע?

דוד ביטן: מי קבע שצריך לתת 6 מיליון שקל לחינוך?

דוד ביטן: מי קבע את זה?

מירי כהן: יש תוכנית לאומית, מי שעומד בראשה – יש ועדת היגוי.

מירי כהן: ודרך אגב, היא נעשית על פי החלטת ממשלה והם שותפים שלנו בוועדת ההיגוי ועם אנשי המקצוע שלהם, של משרד החינוך, תוכנית שנמצאת כבר חמש או שש שנים.

מירי כהן: היא תוקצבה בסכומים האלה, אחר כך היה את הקיצוץ.

מירי כהן: הם מפעילים תוכנית של פסיכולוגים חינוכיים הכשרות ועוד.

דוד ביטן: סלחי לי, עצרי, עצרי.

דוד ביטן: את מערבבת את כל הדברים.

דוד ביטן: אני לא מבין – הממשלה קיבלה החלטה שהיא נותנת לזה ואתם החלטת להוריד להם?

דוד ביטן: מי החליט להוריד להם?

דוד ביטן: מי?

דוד ביטן: מי החליט להוריד דווקא לאלה?

דוד ביטן: אין לך תשובה.

דוד ביטן: אני רואה את זה.

מירי כהן: אני שוב אומרת:

מירי כהן: אנשי המקצוע - - -

שלומית אבינח: מי זה אנשי המקצוע?

דוד ביטן: למה את לא אומרת לי מי החליט?

דוד ביטן: מי החליט?

מירי כהן: - - - ולכן כשנכנס השר הנוכחי, אמרנו את הדברים האלה ולשמחתי הרבה הם נפלו על אוזן קשבת והדברים אכן נעשו.

שלומית אבינח: נתנו למשרד אחר.

מירי כהן: לא הדרג המקצועי אמר לא לתת את הכסף.

מירי כהן: אני לא יכולה לסכם מעבר לכך.

דוד ביטן: אני לא יודע מה זה התוכנית הזאת, אבל זה לא הגיוני.

דוד ביטן: תעבירו אותי בבקשה למשרד האוצר.

מירי כהן: ושוב אני אומרת – השנה התקציב ניתן - - -

דוד ביטן: לא, לא, לא, אתם קיצצתם תקציב לדבר הזה ונתתם את זה למשרד החינוך.

דוד ביטן: תגיד לי, אתה עובד עלי רועי?

מירי כהן: בשנים קודמת, ואני אומרת שוב, זה לא הדרג המקצועי שהחליט - - -

דוד ביטן: סלחי לי.

דוד ביטן: מספיק.

דוד ביטן: שמעתי.

דוד ביטן: אי אפשר לשמוע אותך כל הזמן.

דוד ביטן: אתה יכול להסביר למה קיצצת?

דוד ביטן: בעצם זה לא 17 מיליון, זה 11 מיליון.

דוד ביטן: אתה אמרת לי נתונים לא נכונים.

דוד ביטן: לקחתם 6 מיליון והעברתם לתוכנית חדשה.

דוד ביטן: אתה לא יכול לעשות את זה.

דוד ביטן: יש החלטת ממשלה על כסף, תנו את זה אתם.

דוד ביטן: למה אתה לוקח את זה מהם?

רועי קאהן: אדוני יושב-ראש הוועדה, זה לא מה שעשינו.

דוד ביטן: לא.

דוד ביטן: תסלח לי, אתה קיצצת 6 מיליון שקל מהתקציב הזה.

דוד ביטן: על מה אתם מדברים, תגידו לי?

רועי קאהן: אבל זה לא מה שעשינו.

דוד ביטן: זה מה שעשיתם, תשמע מה שהיא אומרת.

רועי קאהן: זה לא מה שעשינו.

רועי קאהן: זה גם לא מה שנאמר על ידי משרד הבריאות.

דוד ביטן: למה לא?

דוד ביטן: משרד הבריאות אמר: לקחו 6 מיליון, לפי החלטת ממשלה, והעבירו למשרד החינוך.

דוד ביטן: אז לא נתתם את ה-17 מיליון.

רועי קאהן: אבל היא אומרת שהיא עשתה את זה לטובת התוכנית.

דוד ביטן: איזה תוכנית?

רועי קאהן: היא אומרת שמתוך 17 מיליון, מתוך זה 6 מיליון שקל היא ביצעה דרך משרד החינוך.

רועי קאהן: זה מה שהיא אומרת.

דוד ביטן: לא נכון, הם קיצצו.

רועי קאהן: היא לא טוענת שאני קיצצתי לה, כי לא קיצצתי לה, כי אנחנו שמנו השנה 17 מיליון שקל בבסיס התקציב.

רועי קאהן: ומשרד הבריאות לא טוען אחרת.

רועי קאהן: הוא לא טוען שקיצצנו להם.

דוד ביטן: לא.

דוד ביטן: לא.

דוד ביטן: משרד הבריאות עם כל הכבוד – אתם שיתפתם פעולה אחד עם השני.

דוד ביטן: הם קיצצו להם ונתנו להם.

דוד ביטן: מה זה הדבר הזה, תגיד לי?

דוד ביטן: היית צריך להוסיף תקציב ולא לתת אותו.

דוד ביטן: גם ככה קיצצת מ-19 ל-17.

דוד ביטן: אז מה עשית פה?

דוד ביטן: קיצצת 8 מיליון שקל מהתקציב שמיועד לאובדנות.

דוד ביטן: מה זה הנושא של משרד החינוך?

דוד ביטן: דוד קורן, אתה יודע מה הם עושים שם?

דוד ביטן: מה זה הדבר הזה?

דוד קורן: לא.

שלומית אבינח: בדיונים הקודמים אמרו שהם עושים תוכניות למניעת אובדנות.

דוד ביטן: מה זה שייך?

דוד ביטן: שיעשו, שיוסיפו.

דוד ביטן: אבל למה הם מורידים?

דוד ביטן: מה זה הדבר הזה?

דוד ביטן: עכשיו אנחנו נקנה F-35 תוריד גם כן את התקציב לאובדנות.

דוד ביטן: למה לא? תעביר את זה למשרד הביטחון.

דוד ביטן: ואתה תגיד לי שנתת את התקציב.

דוד ביטן: עלי זה לא מקובל, אני מאוד מצטער.

דוד ביטן: אין דבר כזה.

דוד ביטן: אתם צריכים להגדיל את התקציב של הנושא הזה ולהחזיר אותו.

דוד ביטן: זה הכול.

דוד ביטן: לכל מה שקשור לאובדנות, לעמותות שמטפלות בזה, תנו את התקציב.

דוד ביטן: אתם רוצים לתת למשרד החינוך?

דוד ביטן: תנו מצדי 100 מיליון דולר למשרד החינוך, לאיזה תוכנית שאתם רוצים.

דוד ביטן: זה לא תקציב גדול.

דוד ביטן: כמה שנה שעברה היה התקציב?

דוד ביטן: 3.3 מיליון, נכון?

שלומית אבינח: 3.7.

דוד קורן: היה לפני ארבע שנים 2.7, וזה ירד עכשיו ל-1.3.

דוד ביטן: לא התקציב שלך, התקציב הכללי.

דוד ביטן: היא אמרה 3.3 מיליון.

דוד ביטן: היא אמרה שזה ירד אז קיבלתם פחות.

דוד קורן: כן.

דוד ביטן: אני לא מבין את השיטה שהמדינה עובדת.

דוד ביטן: מצד אחד מורידים ומצד שני לשני נותנים על הקורונה עוד תוספת.

דוד ביטן: תנו להם מה שמגיע, ואחר כך תוסיפו על הקורונה.

רועי קאהן: כפי שאמרתי, לא קיצצנו אדוני יושב-ראש הוועדה, לא קיצצנו.

רועי קאהן: תיקצבנו את זה ב-17 מיליון שקל - -

דוד ביטן: לא.

דוד ביטן: אבל נתתם עוד פרויקט.

רועי קאהן: - - כפי שזה תוקצב שנה שעברה.

רועי קאהן: משרד הבריאות - - -

שלומית אבינח: זאת החלטה של משרד הבריאות.

רועי קאהן: רגע.

רועי קאהן: משרד הבריאות אומר: לי יש תוכנית לאומית ל-17 מיליון – אם אני מבין נכון את משרד הבריאות, אבל אני מציע להפנות את זה אליו – הוא אומר: קיבלתי 17 מיליון שקל, חלק אני מוציא דרך עמותות וחלק דרך תוכניות של משרד החינוך.

דוד ביטן: למה - - -

אנדרי קוז'ינוב: אבל הם לא רצו - - -

רועי קאהן: אני בטוח לא אמרתי לו לקצץ 6 מיליון.

דוד ביטן: אתה מכיר את התוכנית הזו של משרד החינוך?

דוד ביטן: הם עושים את אותו דבר, משרד החינוך?

רועי קאהן: בוא נשאל את מירי.

רועי קאהן: מירי, לטובת מה 6 מיליון שהועברו למשרד החינוך?

שלומית אבינח: זאת התוכנית הלאומית שמחייבת את משרד הבריאות.

דוד ביטן: אני לא יודע.

מירי כהן: מדובר בתוכנית לאומית שנמצאים בה גם משרד החינוך, זה לא בבעלות משרד הבריאות, במשרד החינוך האוצר מתקצב - - -

דוד ביטן: רגע, רגע.

דוד ביטן: אני לא מסוגל איתה.

דוד ביטן: תקשיבי רגע.

דוד ביטן: תסגרי אותה בבקשה.

מירי כהן: - - - זה הבסיס של התוכנית.

דוד ביטן: תסלחי לי עם כל הכבוד, את לא בהרצאה.

דוד ביטן: אני מבקש לענות לשאלות כפי שאני אומר ובקיצור נמרץ.

דוד ביטן: את מדברת המון ואז את מבלבלת אותנו.

דוד ביטן: אני רוצה לדעת: התוכנית הזאת של ה-6 מיליון שקל, של משרד החינוך, מה היא עושה?

דוד ביטן: למה היא מיועדת?

מירי כהן: אחזור גם על מה שאמר והסביר נציג האוצר.

מירי כהן: משרד הבריאות מקבלת את התקציב לכל התוכנית הלאומית שכוללת גם את החלק שמפעיל משרד החינוך לטובת הילדים.

מירי כהן: זה חלק מהתוכנית.

מירי כהן: החלטת הממשלה מדברת על תוכנית בין-משרדית, לא תוכנית רק של משרד הבריאות.

מירי כהן: משרד הבריאות מוביל אותה, מקבל את התקציב, אבל הוא היה אמור וזה מה שהוא עושה, להעביר תקציבים גם למשרד החינוך.

מירי כהן: וזה מה שנעשה השנה.

מירי כהן: יש תוכנית מוגדרת של משרד החינוך עושה.

מירי כהן: אגב, אין שום קשר, אף אחד לא מקצץ את התקציב של התוכנית, של דברים אחרים ושל העמותות בגלל תקציב שהועבר למשרד החינוך.

דוד ביטן: אבל קיצצתם.

דוד ביטן: עובדה שקיצצתם.

מירי כהן: אמרתי: התקציב של העמותות לא קוצץ, יש לנו הנחייה כפי שמסרתי, מה שנאמר לי, על ידי אנשי התקציבים.

דוד ביטן: טוב.

דוד ביטן: אם כך אתם מקיימים.

דוד ביטן: לא ראיתי דבר כזה.

מירי כהן: בגלל הנחיה כי אין תקציב מדינה.

מירי כהן: ולכן כרגע קיצצו תקציב, לא קשור לתוכנית האובדנות בכלל, של העמותות.

מירי כהן: זה לא קשור.

דוד ביטן: אני לא מקבל את זה.

דוד ביטן: אתם מקבלים מצד אחד הוראה מהשר, מברכת אותו, ומקצצת מהצד השני.

מירי כהן: אני לא קיצצתי כלום.

דוד ביטן: רגע, רגע, זה לא אומר.

דוד ביטן: זה המצב, עזבי, לא צריכים ללמוד שנתיים באוניברסיטה כדי לדעת מה אתם עושים.

דוד ביטן: אפסיק את הדיון עכשיו.

דוד ביטן: אני רוצה לקבל ממך את הנושא הזה של ה-6 מיליון.

דוד ביטן: למה זה הולך?

דוד ביטן: לאיזה תוכנית זה הולך?

דוד ביטן: שנה שעברה זה לא היה, אז אתם לקחתם את זה לעניין הזה ודפקתם את העמותות.

דוד ביטן: זה הכול.

דוד ביטן: העמותות שעושות עבודה מבורכת, והרוב בהתנדבות ובתרומות.

דוד ביטן: אתם לא מתביישים?

דוד ביטן: הם צריכים לעשות את זה בשבילכם?

דוד ביטן: ואחר כך אתם מקצצים להם ומעבירים את זה למשרד החינוך.

דוד ביטן: אני אפנה לשר בעניין הזה.

דוד ביטן: אני לא אוותר.

שלומית אבינח: דוד, כל ה-17, לא כל ה-6.

דוד ביטן: ה-6 מיליון דפק את העמותות.

דוד ביטן: לא משהו אחר.

שלומית אבינח: אתה לא רוצה פירוט - - -

דוד ביטן: לא יודע.

דוד ביטן: כל הזמן היה 17, היה 19, לא מעניין אותי – מה שמעניין אותי זה שהורידו לעמותות.

דוד ביטן: זה הכול.

דוד ביטן: הם רוצים?

דוד ביטן: שיחזירו לעמותות ויתנו למשרד החינוך מה שהם רוצים.

דוד ביטן: אני רוצה לדעת על התוכנית הזאת שאתם העברתם 6 מיליון, למה זה מיועד.

דוד ביטן: ואם אפשר, את כל הפילוח של ה-17 מיליון, למי זה הולך.

דוד ביטן: אני מתכוון לדבר על זה עם השר.

דוד ביטן: אני לא מקבל את העניין הזה.

דוד ביטן: בשביל זה אני לא מקבל תשובות מהלשכה לשאלות שאני שואל כל הזמן.

דוד ביטן: לא מבין את זה.

דוד ביטן: אתם צריכים להחזיר.

דוד ביטן: תחזירו להם את התקציב.

דוד ביטן: מה זה הדבר הזה?

דוד ביטן: אני לא מבין את זה.

דוד ביטן: אתם מחזירים, לוקחים, ואחר כך אתם נותנים להם מהקורונה.

דוד ביטן: אבל מה שאתם נותנים להם מהקורונה זה חד פעמי.

דוד ביטן: אתם מורידים להם מבסיס התקציב שהם מקבלים כל שנה, מזה הורדתם.

דוד ביטן: אבל הקורונה היא טובה לחצי שנה, אבל אחר כך מה?

דוד ביטן: אחר כך מה הם יעשו?

דוד ביטן: אני לא מבין, הם יסתדרו בחצי כסף?

דוד ביטן: אם אתם לא מעריכים את העמותות שמטפלות בזה, אז אני מבקש שתסגרו.

דוד ביטן: לא צריך, שהם לא יהיו.

דוד ביטן: אתם משרד הבריאות?

דוד ביטן: תעשו את זה לבד.

דוד ביטן: מה אתם צריכים את ער"ן?

דוד ביטן: אתם מסתדרים לבד, לא?

דוד ביטן: אבל אתם מנצלים אותם.

דוד ביטן: הם עובדים על תרומות, עובדים על מתנדבים, עושים בשבילכם את העבודה, לא במקומכם, ואחר כך אתם מעבירים תקציב איך שאתם רוצים.

דוד ביטן: אני חייב להגיד לכם – לא נתקלתי בדבר כזה.

דוד ביטן: תודה רבה, הישיבה נעולה.